2022.12.19.
HU
Az Európai Unió Hivatalos Lapja
L 323/99
A BIZOTTSÁG (EU) 2022/2494 HATÁROZATA (2022. december 9.) a Litvánia által a harmadik referencia-időszakra vonatkozó teljesítménycélok felülvizsgálata iránt benyújtott kérelem jóváhagyásáról (az értesítés a C(2022) 8985.
számú dokumentummal történt) (Csak a litván nyelvű szöveg hiteles) (EGT-vonatkozású szöveg)
AZ EURÓPAI BIZOTTSÁG,
tekintettel az Európai Unió működéséről szóló szerződésre,
tekintettel az egységes európai égbolt létrehozására vonatkozó keret megállapításáról szóló, 2004.
március 10-i 549/2004/EK európai parlamenti és tanácsi rendeletre (keretrendelet) (1) és különösen annak 11. cikke (3) bekezdésének c) pontjára,
tekintettel az egységes európai égboltra vonatkozó teljesítmény- és díjszámítási rendszer létrehozásáról, valamint a 390/2013/EU és a 391/2013/EU végrehajtási rendelet hatályon kívül helyezéséről szóló, 2019. február 11-i (EU) 2019/317 bizottsági végrehajtási rendeletre (2) és különösen annak 18. cikke (1) bekezdésére,
mivel:
ÁLTALÁNOS MEGFONTOLÁSOK
(1)
Az 549/2004/EK rendelet 11. cikke értelmében létre kell hozni a léginavigációs szolgálatok teljesítményrendszerét, beleértve a Bizottság által az érintett referencia-időszakra elfogadott uniós szintű célokkal összhangban álló kötelező teljesítménycélokat meghatározó nemzeti teljesítményterveket.
Az említett teljesítménytervekre vonatkozó részletes szabályokat az (EU) 2019/317 végrehajtási rendelet határozza meg.
Az 549/2004/EK rendelet 11. cikke (3) bekezdésének c) pontjával összhangban a Bizottság értékeli a tagállamok által meghatározott teljesítménycélokat a megfelelő uniós szintű teljesítménycélokkal való összhang érdekében.
(2)
A Bizottság 2022.
április 13-án elfogadta az (EU) 2022/769 határozatot (3), amelyben megállapította, hogy a Litván Köztársaság (a továbbiakban: Litvánia) által a harmadik referencia-időszakra vonatkozóan benyújtott teljesítményterv-tervezetben foglalt teljesítménycélok összhangban vannak az uniós szintű teljesítménycélokkal.
Litvánia az (EU) 2022/769 határozat alapján hivatalosan elfogadta a harmadik referencia-időszakra vonatkozó teljesítménytervét az (EU) 2019/317 végrehajtási rendelet 16. cikkének a) pontjával összhangban.
(3)
2022. augusztus 26-án Litvánia az (EU) 2019/317 végrehajtási rendelet 18. cikke (1) bekezdése a) pontjának ii. alpontja alapján kérelmet nyújtott be a Bizottsághoz a 2022., a 2023.
és a 2024.
naptári évre vonatkozó útvonali kapacitási és útvonali költséghatékonysági teljesítménycéljainak felülvizsgálata iránt.
(1) HL L 96., 2004.3.31., 1. o. (2) HL L 56., 2019.2.25., 1. o. (3) A Bizottság (EU) 2022/769 határozata (2022. április 13.) az 549/2004/EK európai parlamenti és tanácsi rendelet értelmében Litvánia által benyújtott teljesítményterv-tervezetben foglalt teljesítménycélok és a harmadik referencia-időszakra vonatkozó uniós szintű teljesítménycélok közötti összhangról (HL L 139., 2022.5.18., 116. o.).